آمریکا‌نین پرزیدنتی دونالد ترامپین بیرلشمیش میللتلر (بمت) دایمی‌لیک تمثیلجیلیغی اوچون نامیزد گؤستردیگی کئلی کرافت (57) سناتو‌دان راضی‌لیق آلدی.
ترامپ طرفین‌دن می آییندا نامیزد گؤستریلن کرافت، سناتو باش مجلیسینده کئچیریلن سس وئرمه‌ده 34 "خیر" سسینه قارشی 56 "بلی" سسی آلا‌راق آمریکانین بمت دایمی نماینده‌سی اولماغا حاق قازاندی.
آوقوست 2017دن بو یانا آمریکانین کانادا سفیرلیگی وظیفه‌سینی ایجرا ائدن کرافتین ان قیسا مدتده آند ایچه‌رک نیویورک‌داکی یئنی وظیفه‌سینه باشلاماسی گؤزلنیلیر.
سناتو‌داکی سس وئرمه‌ده کرافت‌ا "خیر" سسی وئرن بعضی دموکرات‌لارین، کرافت‌ین ایقلیم دییشیک‌لیگی ایله باغلی سؤزلرینه ایستیناد ائتدیک‌لری و وظیفه یئری اولان کانادادا چوخ اولمادیغینی ادعا ائتدیک‌لری قئید ائدیلیب.
آمریکانین کئچمیش بمت دایمی نماینده‌سی نیکی هیلی اوکتوبر آییندا وظیفه‌سین‌دن ایستعفا ائدجگینی آچیقلامیش، 2018-جی ایلین سونوندا دا وظیفه‌سینی قویموشدو.
ترامپ طرفین‌دن بو وظیفه‌یه نامیزد گؤستریلن آمریکا خاریجی ایشلر ناظیرلیگی‌نین کئچمیش سؤزچوسو هدر ناوئرت ایسه فوریه آییندا نامیزدلیک‌دن چکیلدیگینی آچیقلامیشدی.
ناوئرت‌ین سونرا ترامپ، می آییندا کرافت‌ی بو وظیفه‌یه نامیزد گؤستردیگینی بیلدیرمیشدی.
